નિષ્ણાંતોએ ચેતવણી આપી છે કે જો આ જ સ્થિતિ જળવાઈ રહેશે તો શહેર વર્લ્ડ હેરિટેજ સિટીનો દરજ્જો ગુમાવી દેશે. ASIના એક ઉચ્ચ અધિકારી જણાવે છે કે, અમે પાછલા એક વર્ષમાં બિલ્ડિંગના માલિકો અને અન્ય ગેરકાયદેસરના બાંધકામને 135 નોટિસ મોકલી છે અને અલગ અલગ પોલીસ સ્ટેશન્સમાં 63 FIR ફાઈલ કરી છે. FIR ફાઈલ કરવામાં પણ લાંબો સમય લાગે છે. સૌથી પહેલા બાંધકામ રોકવા માટે એક ફોર્મલ નોટિસ મોકલવામાં આવે છે, ત્યારપછી વડોદરા ખાતે આવેલી ASIની ઓફિસમાં રિપોર્ટ મોકલવામાં આવે છે અને ત્યારપછી બીજી નોટિસ મોકલવામાં આવે છે. જ્યારે નોટિસનો કોઈ રિસ્પોન્સ નથી મળતો ત્યારે FIR ફાઈલ કરવામાં આવે છે.